Dühében lyukat vágott a tévéjébe a híres Arsenal-drukker
Nem bírta idegekkel Kelly Sotherton, amikor kedvenc csapata, az Arsenal a második gólt is bekapta a Barcelonától a Bajnokok Ligája-nyolcaddöntõ londoni odavágóján.
Az olimpiai bronzérmes hétpróbázó fogta a távirányítóját, és a televíziójába állította, miután Mathieu Flamini felvágta Lionel Messit a 16-oson belül.

"Két buta hiba, ilyet nem lehet elkövetni a Barcelona ellen. Teljesen kész vagyok. Meg a tévém is" - kommentált Sotherton, aki tavaly februárban azzal került be a hírekbe, hogy ellopták a Nemzetközösségi Játékokon nyert aranyérmét.

Az Arsenal hat év után igyekszik újra bekerülni a Bajnokok Ligája negyeddöntõjébe, ám nagyon úgy tûnik, hogy a rajongóknak további éveket kell még várniuk. Lionel Messi ugyanis Londonban lenullázta az Ágyúsokat: elõbb a 71., majd a 83. percben talált be.

Utóbbi gól elõtt Flamini teljesen feleslegesen szabálytalankodott Messi ellen, aki nem is hibázta el a 11-est.

Ekkor telt be a pohár a meccset tévén követõ Kelly Sothertonnál, aki olyan nagy erõvel elhajította a távirányítóját, hogy az beleállt a tévéjébe.

Errõl a brit atléták mellett dolgozó Jamie Fox posztolt egy képet, aki a 39 éves egykori sportolónõvel nézte a meccset.

 A meccs után Arsene Wenger, az Arsenal menedzsere sem volt túl optimista: "Reálisan nézve, nagyon-nagyon nehéz, sõt talán lehetetlen lesz innen felállni. Kilencvenöt százalék, hogy a Barca továbbjut. De azért meg kell próbálnunk. Most voltak esélyeink, de elpuskáztuk õket" - nyilatkozta a francia tréner.

KAPCSOLÓDÓ CIKK

Felállt a padlóról a Juventus, Messi elintézte az Arsenalt